***NAPULITANAMENTE 2016 -PROVA ŠCRITTA FINALE ‘E LENGUA NAPULITANA***

**1 – Liégge ‘stu cunto e rišpunne ê ddimanne che veneno appriesso:**

*‘****A Sirena Partenope: comme nascette Napule***

*Napule è na città che tene quase tremila anne; essa, e sulo poca ggente ‘o ssape, è cchiù vecchia ‘e Roma e comme nascette c’ ‘o ddice ‘o cunto d”a sirena Partenope. Partenope, Ligeia e Leucosia erano tutt’e ttre figlie d”o ciummo Acheloo e d”a musa Calliope. Chesti figliole erano belle comme ‘o sole, ma Partenope era ‘a cchiù bella e ssapeva cantà accussì bbuono ca faceva ‘ncantà a tutte ‘e pperzone c’’a sentevano. Esse erano l’ancelle ‘e Persefone, figlia a Demetra, e quanno Ade s”a purtaje dint’ all’Inferi ‘a dea s”a pigliaje cu ‘e gguaglione, facennole addeventà aucielle rapace cu ‘a capa ‘e femmene. Esse steveno ‘’e zzone d’‘a penisola ‘e Surriento. Omero dice ca llà avette ‘a passà Ulisse, ma Circe, ‘a streca, lle dette n’avvertimento: quanno ‘a luntano se ncuminciavano a vedè ‘e Sirenusse, isso e ‘e cumpagne suoje s’avevano d’appilà ‘e rrecchie cu nu poco ‘e cera, pecché ‘o canto d”e ssirene faceva jittà l’uommene a mare e accussì murevano affucate. Isso, si ‘e vvuleva sentì ‘e cantà, s’aveva ‘a fa’ attaccà strittu-stritto a ll’arbero d”a nave, accussì ca ‘e nisciuna manera se putesse movere. Propio accussì facette Ulisse e fuje cchiù forte d”o canto d”e ssirene, che p’’a raggia se lassajeno affucà. ‘A currente d”o mare s’’e ppurtaje a Leucosia, nu poco cchiù bascio ‘e Posidonia, o Paestum, addò ogge se trova appunto Licosia; Ligeia a Terina, na città ncopp’ ‘e ccoste d”a Calabbria, e Partenope a Megaride, l’isolotto ‘e Castel dell’Ovo. Propio llà ‘e Cumàne, che venevano ‘a ll’Eubea (‘n Grecia), pecché era nu posto prutetto d’’a sirena, scegliettero ‘e fà nascere chesta città e lle dettero ‘o nomme d”a vergine, Partenope. Era ‘o seculo sesto primma ‘e Cristo. ‘A ggente nun se mettettero sulamente ‘ncopp’a Megaride, ma pure ncopp’’o Monte ‘e Ddio (Monte Echia o Pizzofalcone) che se trova facceffronte; primma d”a culata a mare d”o 1869 se vedeva ancora bbuono quale puteva essere ‘a città ‘e Partenope, ma ogge l’uocchie nuoste se truovano annanze sulo ‘e palazze. Appriesso Gerone, ‘o signore ‘e Siracusa e alleato ‘e Cuma, cacciaje l’Etrusche e facette allarià a Partenope. ‘A zona nova ‘a chiammaje Neapolis, ca significa “città nova”, mentre ‘a zona vecchia Palaeopolis, “città vecchia”. Sia chille ca steveno ‘e casa a Palepolis sia chille ‘e Neapolis erano Partenopeje, comme ancora ogge songo chiammate tutte ‘e Napulitane. Pe tanta secule ‘a sirena Partenope fuje amata e venerata d’ ‘e Napulitane, ‘[nzieme a Virgilio poeta e mago](http://www.vesuviolive.it/vesuvio-e-dintorni/notizie-di-napoli/22755-virgilio-poeta-mago-protegge-napoli-coi-i-suoi-incantesimi/%22%20%5Ct%20%22_blank), e tutte ‘e dduje erano ‘a prutezzione d”a cetà. Partenope era na madre ca deva abbundanza, [stutava ‘a raggia d”o Vesuvio cu ll’acqua che ll’asceva pe pietto](http://www.vesuviolive.it/vesuvio-e-dintorni/notizie-di-napoli/54988-la-fontana-delle-zizze-la-sua-storia-e-il-suo-significato-simbolico/%22%20%5Ct%20%22_blank) e, siconno n’ata leggenda, fuje essa a regalà ‘a pastiera c’’o ggrano, ascenno ‘a dint’ ll’acqua d”o mare e facenno vedè comme se priparava. Cchiù appriesso Santa Patrizia pigliaje ‘o posto ‘e Partenope, che era na figura pagana can un se puteva cchiù venerà, però ‘e Napulitane, ‘e figlie suoje, nun se l’aveno maje scurdata.*

1. Comme se chiamavano ‘e ssore ‘e Partenope? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Che forma ‘e animale teneveno ‘e ssirene? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Chi era ‘a streca ca vuleva fa’ murì Ulisse? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Addò se trova ‘o Monte Echia? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. A chi cacciaje ‘a Partenope ‘o tiranno Gerone? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. ‘A cosa pruteggeva Neapolis ‘a sirena Partenope? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Pecché ‘e Napulitane nun putevano cchiù venerà a Partenope? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(Punte \_\_\_/15)***

**2 – Špiéca napulitanamente comme farriste a arrivà ô Castiello ‘e ll’Ovo (Megaride), partenno ‘a copp’’o Vommero. *(Punte / 15)*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3 – Conta nu fatto ca succedette quanno visitaste uno d’’e castielle che nce stanno a Napule e cosa t’ha fatto cchiù maraveglia d’’e palazze antiche napulitane. *(Punte / 20)*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4 – Šcrive napulitanamente nu SMS pe ffa’ sapé â mamma toja ca t’ha dda purtà ‘a marenna â šcola, pecché nce sta ‘a prova šcritta d’’o curzo ‘e Napulitano*. (Punte / 15)*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5 – Špiéca comme, siconno a tte , s’avarrìa ‘a fa’ na pastiera verace*. (Punte / 15)*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6 – Sceglie ‘a rišposta justa mmiézz’a chelle pruposte pe ogne dimanna: *(Punte /8 )***

1. Che d’è ‘a *pirchiarìa*? (a) pignoleria (b) follìa (c) avarizia
2. Che d’è ‘a *janàra* ? (a) suocera (b) strega (c) araba
3. Che songo ‘e *strangulapriévete* ? (a) gnocchi (b) punizioni (c) atei
4. Che se po’ ffà cu ‘a *valànza* ? (a) giocare (b) pesare (c) dipingere
5. Addò truvammo ‘e *freselle* ? (a) calzolaio (b) macellaio (c) fornaio
6. Che truvammo int’’a *cajòla* ? (a) uccelli (b) pesci (c) frutta
7. Chi nun se šcorda ‘o *zappatore* ? (a) la mamma (b) il caffé (c) la zappa
8. Che te nne faje ‘e na *tròmma* ? (a) spolveri (b) spari (c) suoni

**7 – Šcrive che te si’ ‘mparato facenno ‘stu curzo ‘e Napulitano; chello che t’è piaciuto ‘e cchiù e pure chello che avarriste fatto ma nun hê pututo fa’. (*Punte\_\_ \_/12 )*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***PUNTE TUTALE: \_\_\_\_\_\_\_\_/100 🡪 VUTO: \_\_\_\_/10 🡪 LEVIELLO: \_\_\_\_\_\_\_\_\_***